REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/95-24

06. avgust 2024. godine

B e o g r a d

Z A P I S N I K

PETE SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 05. AVGUSTA 2024. GODINE

Sednica je počela u 11,00 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Dragan Jovanović, Dejan Bulatović, Ivana Stamatović, Milija Miletić, Jožef Tobiaš, Miroslav Aleksić, Slobodan Ilić i Zoran Sandić.

Sednici su prisustvovali zamenici članova Odbora: Miloš Gnjidić (zamenik Žike Gojkovića), Sanja Milošević (zamenik Radoslava Milojičića), Ivan Karić (zamenik Dijane Radović), Dragan Jonić (zamenik Gorana Petkovića), Dalibor Jekić (zamenik Dušana Nikezića) i Nenad Milojičić (zamenik Miroslava Aleksića).

Sednici nisu prisustvovali članovi Odbora: prof. dr Branimir Nestorović i dr Ana Oreg, kao ni njihovi zamenici.

Sednici su prisustvovali predstavnici Ministarstva poljoprivrede, šumarstva i vodoprivrede: dr Aleksandar Martinović, ministar, Livija Pavićević, državni sekretar, Anja Javor, pomočnik ministra Sektora za međunarodnu saradnju, Milica Neđić, pomoćnik ministra Sektora za pravne i normativne poslove, Teodora Jakovljević, pomoćnik ministra Sektora za poljoprivrednu politiku, Aleksandar Bogićević, pomoćnik ministra Sektora za investicije u poljoprivredi, Saša Stamatović, direktor Uprave za šume, Nebojša Milosavljević, direktor Uprave za zaštitu bilja, Siniša Adamović, direktor Uprave za poljoprivredno zemljište, Maja Grbić, direktor Republičke direkcije za vode, Aleksandra Božić, direktor Direkcije za nacionalne referentne laboratorije, Slobodan Nikolovski, direktor Uprave za agrarna plaćanja, Živko Matijević, direktor Uprave za veterinu, Helga Stojanović, Sektor za međunarodnu saradnju, Jasmina Miljković, Odeljenje za IPARD i Gligorije Veselinović, Sektor za međunarodnu saradnju.

Predsednik Odbora je predložio spajanje rasprave od prve do treće tačke Dnevnog reda sednice Odbora. Odbor je većinom glasova (11 za, 2 uzdržan, 1 nije glasao) prihvatio ovaj predlog.

Predsednik Odbora je potom zatražio da se članovi Odbora izjasne o celokupnom dnevnom redu, te je Odbor većinom glasova (12 za, 2 uzdržana, 1 nije glasao) usvojio sledeći:

D n e v n i r e d

1. Razmatranje Predloga zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada (broj 011-1813/24 od 25. jula 2024. godine);
2. Razmatranje Informacije o radu Ministarstva poljoprivrede, šumarstva i vodoprivrede za period od 1. oktobra do 31. decembra 2023. godine (broj 02-1087/23-5 od 9. maja 2024. godine) i dopune Informacije (broj 02-1087/23-7 od 5. avgusta 2024. godine);
3. Razmatranje Informacije o radu Ministarstva poljoprivrede, šumarstva i vodoprivrede za period od 1. januara do 31. marta 2024. godine (broj 02-1247/24 od 9. maja 2024. godine) i dopune Informacije (broj 02-1247/24-1 od 5. avgusta 2024. godine).

Pre početka rasprave o tačkama dnevnog reda, usvojen je zapisnik četvrte sednice Odbora, koja je održana 18. jula 2024. godine, u tekstu u kome je i predložen. Zapisnik je usvojen većinom glasova (12 za, 1 uzdržan, 2 nije glasalo).

Prva do treća tačka dnevnog reda - Razmatranje Predloga zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada, Razmatranje Informacije o radu Ministarstva poljoprivrede, šumarstva i vodoprivrede za period od 1. oktobra do 31. decembra 2023. godine i dopune Informacije i Razmatranje Informacije o radu Ministarstva poljoprivrede, šumarstva i vodoprivrede za period od 1. januara do 31. marta 2024. godine i dopune Informacije.

Dr Aleksandar Martinović, ministar poljoprivrede, šumarstva i vodoprivrede, je na početku izlaganja naglasio značaj potpisivanja Memoranduma između Vlade Republike Srbije i Vlade Republike Kube o saradnji u oblasti poljoprivrede (u daljem tekstu: Memorandum) u cilju unapređenja bilateralne saradnje ove dve zemlje. Istakao je da stupanjem na snagu Memoranduma osnažuje se i proširuje saradnja u oblasti poljoprivrede dve naše zemlje i to u sledećim oblastima: oblasti razmene naučnih i tehničkih informacija i dostignuća u naučnim istraživanjima kao i sprovođenju zajedničkih istraživačkih programa u oblasti poljoprivrede, u oblasti razvoja i uvođenju modernih tehnologija u oblasti poljoprivrede, podsticaja zajedničkih programa u oblasti poljoprivrede, podsticanja saradnje između preduzeća u oblasti poljoprivrede i povezanih sektora, u oblasti saradnje veterinarske i fitosanitarne zaštite koja se odnosi na zdravlje i dobrobit uzgoja životinja, kao i zdravlja bilja i zaštitu bilja, uključujući seme i drugi sadni materijal i saradnja u oblasti biotehnologije, organske poljoprivrede, akvakulture i razvoja politike kvaliteta u oblasti poljoprivrede. Takođe, istako je značaj Memoranduma za poljoprivredno-prehrambeni sektor Republike Srbije i uticaj istog na izvoz prozvoda, transfer znanja i tehnologija, većeg generisanja profita kao i veće zastupljenosti srpskih agrokompanija u regionima Srednje Amerike.

U diskusiji su učestvovali narodni poslanici: Marijan Rističević, Dejan Bulatović, Milija Miletić, Matić Veroljub i Dragan Jonić.

Odbor je većinom glasova (­­­ 11 za, 1 uzdržan, 1 protiv, 2 nije glasalo), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Memoranduma između Vlade Republike Srbije i Vlade Republike Kube o saradnji u oblasti poljoprivrede, koji je podnela Vlada.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (­­­ 11 za, 3 uzdržana, 1 nije glasao), a na osnovu člana 229. stav 4. Poslovnika Narodne skupštine zaključio da podnese Narodnoj skupštini sledeći

I z v e š t a j

Saglasno članu 229. Poslovnika Narodne skupštine, Odbor za poljoprivredu, šumarstvo i vodoprivredu razmotrio je Informaciju o radu Ministarstva poljoprivrede, šumarstva i vodoprivrede za period od 1. oktobra do 31. decembra 2023. godine i dopune iste i odlučio da je prihvati.

Odbor je većinom glasova (­­­ 11 za, 1 uzdržan, 1 protiv, 2 nije glasalo), a na osnovu člana 229. stav 4. Poslovnika Narodne skupštine zaključio da podnese Narodnoj skupštini sledeći

I z v e š t a j

Saglasno članu 229. Poslovnika Narodne skupštine, Odbor za poljoprivredu, šumarstvo i vodoprivredu razmotrio je Informaciju o radu Ministarstva poljoprivrede, šumarstva i vodoprivrede za period od 1. januara do 31. marta 2024. godine i dopune iste i odlučio da je prihvati.

Pošto drugih pitanja i predloga nije bilo, sednica je zaključena u 11,40 časova.

Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.

SEKRETAR PREDSEDNIK

Danka Jevtović Marijan Rističević